Dănuț Șova își scrie marile proiecte la DNA

Noul dosar în care este anchetat Viorel Hrebenciuc, consecință firească a primului dosar în care era cercetat pentru povestea cu pădurile, vine după ce, cuprins de remușcări, Dănuț Șova s-a dus la DNA și a povestit cu lux de amănunte cum ar fi încercat Rozaliul să își obțină amnistia în avans. Marele proiect pe care-l are Dănuț este să obțină, la rîndu-i, președinția PSD, și ar fi negociat cu Hrebenciuc sprijin contra scoatere din pușcărie. Numai că pe traseu și-a dat seama că pe bătrînul sforar nu te poți baza, că s-au mai bazat unii și s-au trezit cu Ponta șef suprem al partidului. Așa că, sperînd să obțină măcar iertăciunea procurorilor, în cazurile în care e cercetat el însuși, Șova s-a dus și a mărturisit. Acum poate să-și ia liniștit adio și de la ideea de șefie a PSD, fiindcă, oricît de încolțiți ar fi, au și pesediștii onoarea lor: în veci n-or să-și pună președinte la partid un turnător!